## El Consell aprova un decret llei de mesures urbanístiques urgents per a facilitar les tasques de reconstrucció després de la riuada

*** Es crea la figura del pla especial urbanístic de reconstrucció com un instrument de planejament flexible
* La mesura va dirigida a crear i ordenar sòls per a construir vivendes i també reubicar polígons industrials o terciaris**

El Consell ha aprovat un decret llei que preveu mesures urbanístiques urgents per a facilitar les tasques de reconstrucció després de la riuada.

Mitjançant este decret llei, la Generalitat podrà tramitar plans especials urbanístics de reconstrucció dirigits a crear i ordenar sòls per a construir vivendes, així com reubicar polígons industrials o terciaris, integrar les infraestructures que resulten necessàries i, amb caràcter general, facilitar les tasques de reconstrucció.

Per tot això, es considera necessari introduir la figura del pla especial urbanístic de reconstrucció com un instrument de planejament flexible i de tramitació urgent dirigit a afavorir l’obtenció de sòl finalista per a construir vivendes o polígons industrials i impulsar, amb les determinacions urbanístiques que resulten necessàries, les tasques de reconstrucció.

Així, es considera que la millor opció és la d’un pla especial de tramitació i aprovació autonòmica, de contingut flexible, que, des d’una visió global i amb la deguda participació dels ajuntaments, permeta incloure totes les determinacions urbanístiques que resulten necessàries en el procés de reconstrucció.

Fecha: 30/12/2024